भारतवर्ष का सबसे ज्यादा पतन शिक्षा में नैतिकता के अभाव के कारण हुआ है। धीरे-धीरे पाश्चात्य जगत के प्रभाव के कारण शिक्षा पर भौतिकता हावी हो गई। शिक्षा बाजारमूलक होने से बच्चों के संस्कारों पर बिल्कुल भी ध्यान नहीं दिए जाने के कारण उनमें नारी के प्रति आदर की भावना का लोप होता गया। स्कूल-कालेजों में साथ पढ़ने वाले बच्चों में लड़का-लड़की के बीच भाई-बहन की अनुभूति के स्थान पर ‘दोस्त’ ने अपनी पहचान बना ली। रही-सही कसर इंटरनेट के द्वारा ‘दोस्ती’ ने पूरी कर दी। आज हालात ये हो चुके हैं कि इंटरनेट के बदचलन के कारण बहनें व बेटियाँ चारदीवारी में रहकर भी सुरक्षित नहीं हैं।